Șerban Cioculescu

Șerban Cioculescu () a fost un caragialeolog, critic și istoric literar român, profesor la universitățile din Iași și București.

Studii și importanță 
Urmează liceul la Turnu Severin, obține licența în literatura franceză la Universitatea din București (1923); între 1926 - 1928, studii de filologie romanică la Paris. Din 1924 până în 1946 este profesor secundar la liceul din Găești; obține doctoratul în 1945 cu o teză intitulată "Dimitrie Anghel, viața și opera". Membru al Academiei Române din 1974.

Debutează în 1923 la Facla literară, scrie cronici literare la Adevărul, Revista Fundațiilor Regale, Kalende, Viața, Curentul literar, Ecoul, România liberă, Ramuri. Debut editorial în 1935, cu Corespondența dintre I.L. Caragiale și Paul Zarifopol; se consacră studierii vieții și operei lui I.L. Caragiale.

A fost director general al Bibliotecii Academiei Române.

Istoric și critic literar, bibliofil și editor, Șerban Cioculescu și-a orientat scrisul în spiritul filologiei și al erudiției clasice.

Opera

Studii monografice. Sinteze 

 Corespondența dintre I.L. Caragiale și Paul Zarifopol (1935)
 Viața lui Ion Luca Caragiale (1940)
 Aspecte lirice contemporane (1942)
 Introducere în poezia lui Tudor Arghezi (1946), ediție revăzută (1971)
 Dimitrie Anghel. Viața și opera (1945)
 Documente inedite (1964)
 Ion Luca Caragiale (1967)
 Aspecte literare contemporane (1972)
 Caragialiana (1974)
 Argheziana (1985)
 Eminesciana (1985)
 Împreună cu colegii săi de generație, Tudor Vianu și Vladimir Streinu, scrie și editează volumul întâi din Istoria literaturii române moderne (1944). Proiectul a fost, din păcate, abandonat.

Publicistica literară 

 Varietăți critice (1966)
 Medalioane franceze (1971)
 Amintiri (1973)
 Prozatori români (1977)
 Poeți români (1982)
 Itinerar critic, vol. I-V, (1973-1989)
 Dialoguri literare (1987)

Distincții
 Ordinul Steaua Republicii Populare Romîne clasa a IV-a (1964) „pentru merite deosebite în opera de construire a socialismului, cu prilejul celei de a XX-a aniversări a eliberării patriei”
 titlul de Om de știință emerit al Republicii Socialiste România (iunie 1969) „în semn de prețuire a personalului didactic pentru activitatea meritorie în domeniul instruirii și educării elevilor și studenților și a contribuției aduse la dezvoltarea învățămîntului și culturii din patria noastră”
 Ordinul Meritul Cultural clasa I (1971) „pentru merite deosebite în opera de construire a socialismului, cu prilejul aniversării a 50 de ani de la constituirea Partidului Comunist Român”

Cinstirea lui Șerban Cioculescu 
 O stradă din Găești îi poartă numele: Strada Șerban Cioculescu.
 O școală gimnazială din Găești îi poartă numele: Școala Gimnazială „Șerban Cioculescu” Găești.

Note

Bibliografie
 Șerban Cioculescu interpretat de..., antologie, prefață, aparat critic de Mircea Vasilescu, București, Editura Eminescu, 1987
 Dicționarul scriitorilor români, coordonatori Mircea Zaciu, Marian Papahagi, Aurel Sasu, A-C, București, Editura Fundației Culturale Române, 1995

Bibliografie suplimentară

Legături externe
 Membrii Academiei Române din 1866 până în prezent – C
 Șerban Cioculescu: Tovarășul Ceaușescu ne duce pe calea..., 22 iulie 2010, Adrian Majuru, Cotidianul
 Șerban Cioculescu, după 20 de ani, 25 iunie 2008, Amos News

Nașteri în 1902
Nașteri pe 7 septembrie
Decese în 1988
Decese pe 25 iunie
Membri titulari ai Academiei Române
Absolvenți ai Universității din București
Autori români
Avangarda artistică românească
Bibliotecari români
Bucureșteni
Caragialeologi
Critici literari români
Decese în București
Istorici literari români
Membri ai organizației culturale Rugul Aprins
Pedagogi români
Profesori universitari români
Revista Gândirea
Români pe mărci poștale românești
Scriitori români din secolul al XX-lea
Decorați cu Ordinul Meritul Cultural